Diari Oficial de la Generalitat Valenciana


Sumari del DOGV 3328, del 11-09-1998 (1998/6890)

Informació pública de les bases de la convocatòria per a la provisió d'una plaça de laboral fix, oficial de segona llanterner, aprovades per l'Ajuntament en ple en la sessió del dia 30 de juny de 1998.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3328

Data del DOGV
:   11-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6890


Data del document
:   10-07-1998

Organisme emissor
:   Ajuntament de Buñol

Tipus de document
:   Anunci

Informació pública de les bases de la convocatòria per a la provisió d'una plaça de laboral fix, oficial de segona llanterner, aprovades per l'Ajuntament en ple en la sessió del dia 30 de juny de 1998. [1998/Q6890]
  
L'alcalde, el dia 10 de juliol de 1998, ha resolt convocar les proves selectives per a la provisió de la plaça de personal laboral fix d'oficial de segona llanterner, mitjançant promoció interna i procediment de selecció de concurs, d'acord amb les bases que van ser aprovades pel Ple de l'Ajuntament en la sessió de 30 de juny de 1998, i que tot seguit es transcriuen literalment:
  
Primera. Objecte de la convocatòria
  
És objecte d'aquesta convocatòria, la provisió de la plaça de personal laboral fix d'oficial de segona llanterner, amb nivell de titulació de grup D, per promoció interna i el sistema selectiu de curs.
  
Segona. Condicions dels aspirants
  
a) Ser espanyol o nacional d'algun dels altres estats membres de la Unió Europea o d'aquells estats als quals els siga aplicable la lliure circulació de treballadors i treballadores, en els termes establits en la llei estatal que regula aquesta matèria.
  
b) Tenir complits 18 anys d'edat.
  
c) No patir malaltia o cap defecte físic que impedisca l'exercici de les corresponents funcions.
  
d) No haver sigut separat, mitjançant expedient disciplinari, del servei a l'estat, a les comunitats autònomes o a les entitats locals, ni haver sigut objecte d'acomiadament laboral declarat procedent.
  
e) Estar en possessió del graduat escolar o Formació Professional de primer grau o equivalent. Cas de presentar un títol equivalent al que s'exigeix, caldrà adjuntar un certificat de l'òrgan competent que n'acredite l'equivalència.
  
f) Pertànyer a la plantilla laboral de l'Ajuntament de Buñol com a fix, amb una antiguitat d'almenys dos anys al grup B.
  
Els aspirants hauran de complir totes i cada una d'aquestes condicions amb referència a la data de finalització del termini de presentació d'instàncies.
  
Tercera. Forma i termini de presentació d'instàncies
  
Les instàncies per a sol·licitar prendre part en el concurs, en les quals els aspirants han de manifestar que compleixen tots i cada un dels requisits exigits en la base segona, sempre amb referència a la data d'acabament del termini assenyalat per a la presentació d'instàncies, i que es comprometen a prestar jurament o promesa, tal com estableix el Reial Decret 707/1979, de 5 d'abril, s'adreçaran a l'Alcaldia i es presentaran al Registre General d'aquesta o en la forma que determina l'article 38 de la Llei 30/1992, de 26 de novembre, durant el termini de 20 dies naturals des de l'endemà en què aparega l'extracte de la convocatòria en el Boletín Oficial del Estado.
  
A les instàncies s'adjuntaran els documents originals o les fotocòpies compulsades acreditatives dels mèrits que s'al·leguen i hagen de valer de base per a l'aplicació de la taula de mèrits del concurs; i la carta de pagament acreditativa d'haver pagat a la Dipositaria de Fons de l'Ajuntament l'import de 1.500 pessetes com a drets d'examen, o el resguard postal o telegràfic del seu pagament. Els drets d'examen no es podran tornar més que en cas de no ser admesos a l'examen per manca dels requisits exigits per a prendre-hi part.
  
Es fa constar que els anuncis successius relacionats amb el desenvolupament d'aquesta convocatòria es publicaran en el Butlletí Oficial de la Província i al tauler d'edictes de l'Ajuntament.
  
Quarta. Admissió d'aspirants
  
Una vegada finalitzat el termini de presentació d'instàncies, l'alcalde dictarà una resolució en què declarà aprovada la llista d'admesos i exclosos.
  
En aquesta resolució, que es publicarà en el Butlletí Oficial de la Província, s'indicarà el lloc en què es trobe exposada al públic la llista certificada completa d'aspirants admesos i exclosos, i s'indicarà un termini de 10 dies hàbils per a esmenes, i es determinarà, així mateix, la composició del tribunal i la data de constitució d'aquest per a valorar els mèrits.
  
Així mateix, s'exposarà al tauler d'edictes municipal. La publicació d'aquesta resolució en el Butlletí Oficial de la Província serà determinant dels terminis a l'efecte de possibles impugnacions o recursos.
  
Cinquena. Tribunal qualificador
  
El tribunal qualificador estarà constituït:
  
President: el de la corporació o membre d'aquesta en qui delegue.
  
Secretari: el de la corporació o funcionari d'aquesta en qui delegue.
  
Vocals:
  
- Un representant de l'administració del Govern Valencià designat per la Direcció General d'Interior de la Conselleria de Presidència.
  
- El regidor delegat de l'àrea corresponent.
  
- Un regidor designat per l'Alcaldia.
  
- Un representant dels treballadors designat pel Comité d'Empresa.
  
Els vocals del tribunal hauran de posseir la titulació o l'especialització iguals o superiors a les exigides per a prendre part en les proves selectives.
  
El tribunal no podrà constituir-se o actuar sense l'assistència de més de la meitat dels seus membres, titulars o suplents. I quedarà integrat pels suplents respectius que, simultàniament amb els titulars, hauran de designar-se. El tribunal resoldrà els dubtes que sorgisquen en l'aplicació de les bases d'aquesta convocatòria.
  
El tribunal que actue en les proves selectives tindrà la categoria quarta de les replegades en l'annex IV del Reial Decret 236/1988, de 4 de març.
  
Sisena. Barem de mèrits
  
1. Serveis prestats. Fins a un màxim de cinc punts.
  
- 0,25 punts per any complet de serveis al mateix grup de titulació o al grup immediatament inferior i 0,10 punts als altres grups.
  
Es computaran els serveis previs prestats a l'administració que s'haja reconegut a l'empara del que s'estableix en la Llei 70/1978, de 26 de novembre. No es computaran mai els serveis que s'hagen prestat simultàniament amb uns altres també al·legats.
  
2. Titulacions. Es valorarà fins a un màxim de dos punts la possessió d'unes altres titulacions de nivell igual o superior a l'exigit per la convocatòria sempre que tinguen relació directa amb les funcions del lloc convocat.
  
- Si el títol és de nivell superior a l'exigit: 2 punts.
  
- Si el títol és d'igual nivell a l'exigit: 1 punt.
  
3. Experiència. es valorarà fins a un màxim de 4 punts a raó d'un punt per any complet de serveis i es valorarà atenent principalment el fet d'haver realitzat funcions similars a les que haurà d'exercir, acreditat mitjançant un certificat de serveis prestats. A l'efecte de les funcions desenvolupades, es tindran en compte per a això els certificats expedits pels responsables del servei.
  
4. Cursos. Es valoraran fins a un màxim de dos punts, d'acord amb els criteris següents:
  
a) Cursos de 100 o més hores: 2 punts.
  
b) Cursos de 75 o més hores: 1,5 punts
  
c) Cursos de 50 o més hores: 1 punt
  
d) Cursos de 25 o més hores: 0,5 punts
  
e) Cursos de 15 o més hores: 0,2 punts
  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions que s'han d'exercir. Aquelles activitats de naturalesa diferent als cursos, com ara jornades, taules redones, trobades, debats o anàlegs, no podran ser objecte de valoració.
  
Setena. Sistema de qualificació
  
Es qualificarà d'acord amb el barem de la base sisena, i no es valoraran els mèrits no justificats.
  
Únicament es valoraran aquells mèrits obtinguts o computats fins a la data en què finalitze el termini de presentació d'instàncies; el tribunal proposarà el candidat que obtinga major puntuació.
  
Vuitena. Relació de punts obtinguts, ordre de prelació i presentació de documentació
  
Una vegada acabada la baremació, el tribunal publicarà la relació per ordre de puntuació, i elevarà la proposta a favor de l'aspirant que obtinga major puntuació a l'alcalde per a la formalització del contracte laboral. Aquesta proposta no podrà sobrepassar el nombre de places convocades.
  
L'aspirant proposat presentarà a la Secretaria de la corporació, dins del termini de 20 dies naturals, des que es faça pública la relació d'ordre de puntuació, els documents acreditatius de complir els requisits exigits en la base segona d'aquesta convocatòria.
  
Si dins del termini indicat, i trets els casos de força major, no presenta la documentació o que d'aquesta es deduira que manca d'alguns dels requisits exigits, no podrà ser contractat, i quedaran anul·lades les actuacions sense perjudici de la responsabilitat en què poguera haver incorregut per falsedat en la instància.
  
L'alcalde procedirà a la formalització del contracte en el qual s'establirà un període de prova d'un mes, en base a l'article 14, apartat 1, del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, transcorregut el qual satisfactòriament adquirirà la condició de personal laboral fix.
  
Novena. Impugnacions
  
Aquesta convocatòria, les seues bases i la resta d'actes administratius que se'n deriven i de l'actuació dels tribunals, podran ser impugnats pels interessats en els casos i en les formes establides en la Llei 30/1992, de 26 de novembre.
  
Contra aquestes bases i convocatòria, que posen fi a la via administrativa, s'hi podrà interposar un recurs contenciós administratiu davant al Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos comptadors des de l'endemà de la darrera publicació en el Butlletí Oficial de la Província o en el Diari Oficial de la Generalitat Valenciana, amb la comunicació prèvia a aquest Ajuntament conformement a allò que s'estableix en l'article 110 de la Llei 30/1992, de 26 de novembre.